b'\n_START_ARTICLE_\nFrakcionirana kristalizacija (kemija)\n_START_PARAGRAPH_\nFrakcionirana kristalizacija v kemiji je metoda za lo\xc4\x8devanja trdnih snovi, ki temelji na razlikah v njihovih topnostih._NEWLINE_Ko so v raztopini dveh ali ve\xc4\x8d snovi ustvarjeni pogoji za njihovo kristaljenje, za\xc4\x8dnejo snovi kristaliti in se izlo\xc4\x8dati iz raztopine. Pogoje za kristaljenje se ustvari z izparevanjem topila ali zni\xc5\xbeanjem temperature. Izkristaljena snov vsebuje ve\xc4\x8d tiste komponente, ki ima manj\xc5\xa1o topnost. Razmerje med izkristaljenimi komponentami je odvisno od njihovih topnostnih produktov. \xc4\x8ce so topnostni produkti komponent zelo podobni, se mora njihovo popolno lo\xc4\x8ditev postopek ve\xc4\x8dkrat ponoviti._NEWLINE_Frakcionirana kristalizacija se v kemijski in farmacevtski industriji pogosto uporablja za pridobivanje zelo \xc4\x8distih snovi.'